Mirandola

Mirandola () – miestas šiaurinėje Italijoje, Emilijos-Romanijos regione, Modenos provincijoje, beveik 30 km į šiaurę nuo Modenos. Greta praeina Bolonijos–Veronos geležinkelis. Automobilių, avalynės, maisto (konservų), tekstilės (kanapių pluošto) pramonė.

Yra gotikinė rotušė (1468 m.), Piko pilis (pradėta statyti XII a.), Bergomių rūmai (XIV a.), gotikinė-romaninė Šv. Marijos bažnyčia, barokinė Švč. Jėzaus bažnyčia, teatras (1905 m.).

 Istorija 
Mirandola išaugo iš renesansinės tvirtovės, priklausiusios Pikų šeimai. Čia gimė žymus XV a. mokslininkas Džiovanis Pikas dela Mirandola.

1710 m. Mirandola tapo Modenos hercogystės dalimi.

2012 m. gegužės 29 d. Mirandolą sukrėtė 5,8 balo žemės drebėjimas (žuvo bent 17 žmonių, sužeista ~200, daug pastatų sugriuvo).Dailystar, 17 dead and 200 injured in latest killer quake in northern Italy, May 30, 2012 12:40 AM, By Colleen Barry

 Šaltiniai 

Kategorija:Emilijos-Romanijos miestai